Околу Месечината

Околу Месечината ( , 1869) — продолжение на романот на Жил Верн од 1865 година, „Од Земјата до Месечината“. Тоа е научнофантастична приказна која го продолжува патувањето до Месечината кое започнало во првиот роман.

„Од Земјата до Месечината“ и „Околу Месечината“ послужиле како основа за филмот „Патување до Месечината“ од 1902 година од францускиот режисер Жорж Мелиес.

 Содржина 
Откако бил испукан од џиновскиот вселенски топ „Колумбијада“, проектилот во облик на куршум на „Балтиморскиот топовски клуб“, заедно со неговите тројца патници, Барбикејн, Никол и Мишел Ардан, го започнал петдневното патување до Месечината. Неколку минути по почетокот на патувањето, мал, светол астероид поминува на неколку стотици метри од нив, но не се судира со проектилот. Астероидот бил заробен од гравитацијата на Земјата и станал втора месечина.
лево|мини|260x260пкс|Илустрација од романот „Околу Месечината“ на Жил Верн, нацртана од Емил-Антоан Бајар и Алфонс де Невил, 16 септември 1872 година
Тројцата патници доживуваат низа авантури и незгоди во текот на остатокот од патувањето, вклучувајќи го фрлањето на телото на куче низ прозорец, труење со гасови и правење пресметки што накратко ги наведуваат да веруваат дека ќе паднат назад на Земјата. Во текот на вториот дел од патувањето, станува очигледно дека гравитационата сила од нивната претходна средба со астероидот предизвикала проектилот да отстапи од својот курс.

Проектилот влегува во Месечевата орбита, наместо да слета на Месечината како што првично било планирано. Барбикејн, Ардан и Никол започнуваат географски набљудувања со оперски двоглед. Проектилот потоа се спушта над северната хемисфера на Месечината, во темнината на нејзината сенка. Таа е потопена во краен студ, пред повторно да излезе на светлина и топлина. Потоа почнуваат да се приближуваат кон јужната хемисфера на Месечината. Од безбедноста на нивниот проектил, тие добиваат величествен поглед на Тихо, еден од најголемите кратери на Месечината. Тројцата мажи дискутираат за можноста за живот на Месечината и заклучуваат дека е неплодна. Проектилот почнува да се оддалечува од Месечината, кон „ мртвата точка“ (местото каде што гравитационата привлечност на Месечината и Земјата стануваат еднакви). Мишел Ардан доаѓа до идеја да ги користи ракетите фиксирани на дното на проектилот (кои првично планирале да ги користат за да го ублажат шокот од слетувањето) за да го „турнат“ проектилот кон Месечината и, со надеж, да предизвикаат тој да падне врз неа, со што ќе ја постигнат својата мисија.

Кога проектилот ќе ја достигне точката на неутрална привлечност, ракетите се испукуваат, но е предоцна. Проектилот почнува да паѓа врз Земјата од растојание од 260.000 км, и треба да ја погоди Земјата со брзина од 185.400 км/ч, истата брзина со која го напушти устието на Колумбијада. Се чини дека се изгубила сета надеж за Барбикејн, Никол и Ардан. Четири дена подоцна, екипажот на бродот на американската морнарица, „Сускехана“, забележува светол метеор што од небото паѓа во морето. Се покажува дека ова е проектилот што се враќа. Започната е спасувачка операција, со намера да се подигне капсулата од длабочина од 6096 м, користејќи нуркачки ѕвона и парнопогонувани канџи за фаќање. По неколкудневни неуспешни пребарувања, се губи секаква надеж и спасувачката екипа се упатува дома. На враќање, еден набљудувач забележува чудна сјајна пловка. Дури тогаш спасувачите сфаќаат дека шупливиот алуминиумски проектил имал позитивна пловност и затоа мора да се појавил по ударот. „Пловката“ се покажува дека е проектилот и тројцата мажи внатре се наоѓаат живи и здрави. Тие се почестени со раскошни прослави по повод враќањето дома како први луѓе што ја напуштиле Земјата.

 Галерија 

 Наводи 


 Надворешни врски 


  — This is the original translation of Mercier and King published by Sampson Low et al. in 1873 and deletes about 20% of the original French text, along with numerous other errors.
 Round the Moon — This is the original translation of Lewis Page Mercier and Eleanor E. King  published by Sampson Low et al. in 1873, revised and reconstituted by Christian Sánchez and Norman Wolcott. The parts Mercier and King left out are shown in red type.
 Project Gutenberg's The Moon Voyage — This the version of both parts of Earth to the Moon and Round the Moon as published by Ward Lock in London in 1877. The translation is more complete than the Mercier version, but still has flaws, referring to the space capsule as a "bullet".
 Project Gutenberg's All Around the Moon — This is the translation of Edward Roth first published in 1876 by King and Baird, Philadelphia. This translation has been vilified by Verne scholars for the large amount of additional non-Verne material included. However the book does contain the first printed corrected equation of motion for Moon travel and also the first correct printed derivation of the formula for the escape velocity for a space capsule to leave the Earth for the Moon.
 Gallery of images, from the 1874 edition, from the Smithsonian Institution

20px Autour de la lune, audio version 

Категорија:Романи на Жил Верн
Категорија:Статии со врски до проектот „Гутенберг“
Категорија:Страници кои имаат врска до Викиизвор
Категорија:Книги од 1870 година
Категорија:Француски романи од 1870 година
Категорија:Научнофантастични романи